# Ted Kotcheff

Ted Kotcheff (Toronto, Canadà, 7 d'abril de 1931), és un director de cinema, productor, actor i guionista canadenc d'origen búlgar.

## Biografia

Kotcheff va dirigir alguns episodis de l'antologia Armchair Theatre' de 1958 a 1964. Durant l'emissió dUnderground, el 30 de novembre de 1958, Kotcheff va haver de bregar amb la sobtada mort d'un dels actors entre dues escenes. L'any següent, Kotcheff va dirigir No Trams to Lime Street.
Kotcheff també va treballar en el teatre, i el 1962 va fer la seva primera pel·lícula, Tiara Tahiti. Va dirigir altres pel·lícules durant la dècada, com Life at the Top (1965) i Two Gentlemen Sharing (1969).
El 1971, va dirigir el clàssic del cinema australià Wake in Fright. Va ser molt aclamada a Europa i va ser la representant d'Austràlia en el Festival de Cannes. Aquell mateix any Kotcheff va tornar a la televisió, i va dirigir la producció Edna, the Inebriate Woman per a la BBC, que li va servir per guanyar un premi de l'Acadèmia Britànica de Televisió al Millor Director.
El 1972, va tornar al Canadà, on va dirigir diverses pel·lícules, incloent l'adaptació de la novel·la del seu amic Mordecai Richler The Apprenticeship of Duddy Kravitz. La pel·lícula va guanyar l'Os d'or en el Festival de Berlín, convertint-se en el primer film canadenc en guanyar un premi internacional. Va dirigir moltes altres pel·lícules durant les dècades de 1970 i 1980.
Tanmateix, el seu treball més conegut va ser la pel·lícula de 1982 Acorralat, protagonitzada per Sylvester Stallone i basada en la novel·la homònima de David Morrell. Aquest film va suposar la primera aparició en pantalla del personatge John Rambo que posteriorment ha protagonitzat tres pel·lícules més.
En els anys 1990 va tornar a la televisió i va treballar en sèries nord-americanes com Red Shoe Diaries i Law & Order: Special Victims Unit.

## Filmografia
### Director

| Cinema 1962: Tiara Tahiti 1965: Life at the Top 1969: Two Gentlemen Sharing 1971: Wake in fright / Outback 1974: Billy dos barrets (Billy Two Hats) 1974: The Apprenticeship of Duddy Kravitz 1977: Fun with Dick and Jane 1978: Who Is Killing the Great Caps of Europe? 1979: North Dallas Forty (també guionista) 1982: Acorralat (First Blood) 1983: Valor extraordinari (Uncommon Valor) 1985: Joshua Then and Now 1988: Interferències (Switching Channels) 1989: Winter People 1989: Aquest mort està molt viu (Weekend at Bernie's) 1992: Folks! 1995: The Shooter | Televisió 1961: I'll Have You to Remember 1964: The Close Prisoner 1965: Land of My Dreams 1965: The Big Eat 1966: Dare I Weep, Dare I Mourn 1966: The Human Voice 1973: Rx for the Defense 1993: What Are Families for? 1994: Love on the Run 1995: Family of Cops 1996: A Husband, a Wife and a Lover 1997: Borrowed Hearts 1998: Buddy Faro (sèrie) 1999: Crime in Connecticut: The Story of Alex Kelly |

### Productor

* 2003: El preu de la veritat (Shattered Glass): Marty Peretz
* 2003: Law & Order: Special Victims Unit (co-productor executiu)

### Actor

* 1989: Aquest mort està molt viu: Jack Parker, el pare de Richard
* 2003: El preu de la veritat (Shattered Glass): Marty Peretz

## Premis i nominacions
### Premis

* 1974: Os d'Or de la Berlinale per The Apprenticeship of Duddy Kravitz
* 2011: Premi honorari al Festival internacional de cinema d'Oldenbourg

### Nominacions

* 1971: Selecció oficial per la Palma d'Or al Festival de Cannes per Wake in Fright
* 1985: Selecció oficial per la Palma d'Or al Festival de Cannes per Joshua Then and Now

## Referències

* ↑ «biografia de Ted Kotcheff». The New York Times.
* 1 2 «Ted Kotcheff Biography (1931-)» (en anglès). Film Reference.
* ↑ Howell, Peter. «Ted Kotcheff finally brings The Apprenticeship of Duddy Kravitz to Cannes» (en anglès). The Star, 22-05-2013.
* ↑ «Ted Kotcheff, premis». The New York Times.
* ↑ «filmografia de Ted Kotcheff». The New York Times.